open-index/open-wikipedia-markdown huggingface dataset:
1. ΦΚ Ουνιόν Βερολίνου

Η **1. ΦΚ Ουνιόν Βερολίνου** (γερμανικά: *1. FC Union Berlin*) είναι γερμανικός ποδοσφαιρικός σύλλογος από το Βερολίνο. Η ομάδα ιδρύθηκε το 1966 στη Λαϊκή Δημοκρατία της Γερμανίας. Συμμετέχει στην Μπούντεσλιγκα. Έδρα της είναι το Στάντιον Αν ντερ Άλτεν Φέρστεραϊ. Η ομάδα έχει κερδίσει 1 Κύπελλο Ανατολικής Γερμανίας το 1968 ενώ ήταν και φιναλίστ το 1986. Επίσης, τερμάτισε δεύτερη στο Πρωτάθλημα Γερμανίας το 1923 και ήταν φιναλίστ του Κυπέλλου Γερμανίας το 2001. Επιπρόσθετα, έχει ένα τρόπαιο πρωταθλήματος της 3. Λίγκα το 2009.

## Επιτυχίες
### Πρωταθλήματα
* **[[Πρωτάθλημα ποδοσφαίρου Γερμανίας|Πρωτάθλημα Γερμανίας]]**
** Δεύτερη θέση (1): 1923
* **[[3. Λίγκα]]**
** Πρωταθλήτρια (1): 2009
* **Πρωτάθλημα Βραδεμβούργου**
** Πρωταθλήτρια (2): 1920, 1923
* **Γκαουλίγκα Μπερλίν-Μπράντενμπουργκ**
** Πρωταθλήτρια (1): 1940
* **Ομπερλίγκα Μπερλίν** (1945–63)
** Πρωταθλήτρια (1): 1948

### Κύπελλα
* **[[Κύπελλο Γερμανίας (ποδόσφαιρο ανδρών)|Κυπέλλου Γερμανίας]]**
** Δεύτερη θέση (1): 2001
* **[[Κύπελλο Λ.Δ. Γερμανίας (ποδόσφαιρο ανδρών)|Κύπελλο Ανατολικής Γερμανίας]]**
** Κυπελλούχος (1): 1968
** Δεύτερη θέση (1): 1986
* **Κύπελλο Βερολίνου**
** Κυπελλούχος (5): 1947, 1948, 1994, 2007, 2009

## Παραπομπές


## Εξωτερικοί σύνδεσμοι

* 


Κατηγορία:Ιδρύσεις ποδοσφαιρικών ομάδων το 1906
Κατηγορία:Ιδρύσεις ποδοσφαιρικών ομάδων το 1966
Κατηγορία:Αθλητισμός στο Βερολίνο
Κατηγορία:Ποδόσφαιρο στην Ανατολική Γερμανία
1. ΦΚ Σβάινφουρτ 05

Η **1. ΦΚ Σβάινφουρτ 05** είναι γερμανική ποδοσφαιρική ομάδα από την πόλη Σβάινφουρτ. Η ομάδα ιδρύθηκε στις 5 Μαΐου 1905 και αγωνιζόταν στα τοπικά πρωταθλήματα. Το 1964 συμμετείχε στη Regionalliga Süd, η οποία ήταν η δεύτερη κατηγορία της Γερμανίας, αλλά δεν κατάφερε να προβιβαστεί στην ανώτατη κατηγορία. Μετά το 1976, λόγω οικονομικών προβλημάτων, υποβιβάστηκε στην τρίτη και τέταρτη κατηγορία με εξαίρεση δύο χρονιές (1990-91, 2001-02) που συμμετείχε στη 2η Μπούντεσλιγκα. Έδρα της ομάδας είναι το Στάδιο Βίλι Ζαχς χωρητικότητας 15000 θεατών. Χρώματα της ομάδας είναι το πράσινο και το άσπρο.

## Παραπομπές


## Εξωτερικοί σύνδεσμοι
*Official team site
*The Abseits Guide to German Soccer
*1. FC Schweinfurt 05 profile at Weltfussball.de

Κατηγορία:Ιδρύσεις ποδοσφαιρικών ομάδων το 1905
Κατηγορία:1. ΦΚ Σβάινφουρτ 05
Μάχη στο χάνι Αχλαδοκάμπου (1944)

Η μάχη στο χάνι Αχλαδοκάμπου (Αχλαδόκαμπος Αργολίδας) έλαβε χώρα στις 17 Μάη του 1944 ανάμεσα στις αντάρτικες ελληνικές δυνάμεις του ΕΛΑΣ Ελληνικός Λαϊκός Απελευθερωτικός Στρατός)  και σε ναζιστικές γερμανικές δυνάμεις κατοχής, κατά τη διάρκεια του Β' Παγκοσμίου Πολέμου. Η μάχη που ξεκίνησε ως ενέδρα κατά αυτοκινητοπομπής έληξε με συντριπτική ήττα και εξολόθρευση της εχθρικής γερμανικής μονάδας. ǐ

## Ιστορικό πλαίσιο
Το 1944 οι δυνάμεις της Χιτλερικής Γερμανίας υποχωρούν σε όλη την ευρωπαϊκά μέτωπα. Ανατολικά προελαύνουν οι Σοβιετικοί και στην Ιταλία οι Αγγλοαμερικανοί ενώ οι αντιστασιακές οργανώσεις στην κατεχόμενη Ευρώπη με καθημερινές πράξεις σαμποτάζ, με ενέδρες, επιδρομές και μάχες καθιστούν δυσχερή τη θέση των στρατευμά­των κατοχής. Η Γερμανική διοίκηση στην Ελλά­δα αντιμετωπίζει ένα διαρκώς ισχυροποιούμενο κίνημα ένοπλης Εθνικής Αντίστασης και θέτει ως κύριο στόχο τη διατήρηση του ελέγχου των κύριων οδικών αρτηριών, ώστε να είναι ανοιχτή η οδός διαφυγής των Γερμανικών στρατευμά­των από την Πελοπόννησο προκειμένου να αποφύγουν τον  κίνδυνο εγκλωβισμού τους από τις προελαύνουσες προς τα Βαλκάνια Σοβιετικές δυνάμεις. Παράλληλα οι Γερμανικές αρχές επιδιώκουν να κάμψουν το ηθικό των αγωνιζόμενων εναντίον της τριπλής κατοχής Ελλήνων, και να ελαχιστοποιήσουν την πολεμική δραστηριότητα των ένοπλων πατριωτικών δυνάμεων, εξαπολύοντας αιματηρές εκκαθαριστικές επιχειρήσεις και σφαγές σε ολόκληρο το Μωριά το χειμώνα του '43 (Σφαγή των Καλαβρύτων) και την άνοιξη του ’44.

## Μάχη
Την 17η Μαΐου 1944 ο 6ος Λόχος του 6ου Συντάγματος  της III Μεραρχίας του ΕΛΑΣ Πελοποννήσου πραγματοποίησε ενέδρα στη θέση Νταούλι Αχλαδόκαμπου πάνω στον επαρχιακό δρόμο Τρίπολης-Άργους, προσέβαλε δέκα γερμανικά φορτηγά τα οποία μετέφεραν στο Αργος την Σχολή εφέδρων Αξιωματικών Πυροβολικού της γερμανικής 117ης Μεραρχίας Καταδρομών, δύναμης 100 ανδρών και 5 αξιωματικών. Η μάχη κράτησε τρεις ώρες με αποτέλεσμα 50 νεκρούς γερμανούς, ενώ οι υπόλοιποι τράπηκαν σε φυγή. Τα αυτοκίνητα καταστράφηκαν ολοσχερώς. Λάφυρα 50 τυφέκια, 3 πολυβόλα, πολλά πυρομαχικά. Εκ των ημετέρων δύο αντάρτες νεκροί κι ένας Ανθυπολοχαγός τραυματίας.

## Επιπτώσεις της μάχης
Από τις 16 Μάη ο Στρατηγός Καρλ φον Λε Σουίρ είχε διατάξει ότι *Συμμορίες και ύποπτοι(sic) στη περιοχή αυτή θα θερίζονται* ενώ τρεις μέρες μετά τη μάχη ο Πτέραρχος Χέλμουτ Φέλμυ θα κηρύξει τη περιοχή της Πελοποννήσου ως **εμπόλεμη ζώνη**.

## Παραπομπές


## Πηγές
* Εμ. Βαζαίος, "Τα άγνωστα παρασκήνια της Εθνικής Αντιστάσεως εις την Πελοπόννησον", Κόρινθος 1961
* Κ. Κυριαζόπουλος, "Η μάχη στο χάνι Αχλαδοκάμπου 17-5-44" Εφημερίδα «Φείδων», Ιανουάριος – Φεβρουάριος 1984.
* Η. Παπαστεργιόπουλου, "Ο Μωρηάς στα όπλα"(Εθνική Αντίσταση 1941-1944), Έρευνα και Κριτική της Νεοελληνικής ιστορίας) εξάτομο, Αθήνα 1965-1980 

## Σύνδεσμοι
* Αργολική Αρχειακή Βιβλιοθήκη Ιστορίας & Πολιτισμού, Η Αργολίδα στα όπλα – Η μάχη στο χάνι Αχλαδοκάμπου 17-5-44

Κατηγορία:Μάχες του ΕΛΑΣ
Πεδιάδα Ριφτ (Κένυα)

Η **Πεδιάδα Ριφτ** ήταν μία από τις οκτώ επαρχίες της Κένυας. Πρωτεύουσα είναι το Νακούρου. Πήρε το όνομά της από την ομώνυμη πεδιάδα.

## Γεωγραφία
Η Πεδιάδα Ριφτ βρίσκεται δυτικά της χώρας και συνορεύει στα νοτιοδυτικά με τη Νυάνζα και τη Δυτική επαρχία, στα βορειοανατολικά και νοτιοανατολικά με την Ανατολική, στα κεντροδυτικά με την Κεντρική και τη Ναϊρόμπι, στα νότια με την Τανζανία και στα βόρεια με την Αιθιοπία. Έχει έκταση 182.505,1 τ.χλμ.. Μεγαλύτερη και μοναδική λίμνη είναι η Τουρκάνα, από την οποία πήρε το όνομά της η ομώνυμη κοινότητα.

### Κοινότητες
Η επαρχία διαιρείται σε 13 κοινότητες:

* Δυτικό Πόκοτ (Καπενγκούρια)
* Κατζιάντο (Κερίτσο)
* Λαϊκίπια (Νανιούκι)
* Μπαρίνγκο (Καμπάρνετ)
* Μπόμετ (Μπόμετ)
* Νακούρου (Νακούρου)
* Νάντι (Καψάμπετ)
* Νάροκ (Νάροκ)
* Ουάσιν Γκίσου (Ελντόρετ)
* Σαμπούρου (Μαράραλ)
* Τουρκάνα (Λόντουαρ)
* Τρανς Νζόια (Κιτάλε)

## Δημογραφία
Σύμφωνα με την απογραφή του 2009, η Ανατολική επαρχία είχε 10.006.805 κατοίκους και πυκνότητα 54,83 κατοίκων ανά τ.χλμ.

### Οικισμοί
* Ελντόρετ
* Καμπάρνετ
* Καπενγκούρια
* Καψάμπετ
* Κερίτσο
* Κιτάλε
* Λόντουαρ
* Μαράραλ
* Μουχορόνι
* Μπόμετ 
* Νακούρου
* Νανιούκι
* Νάροκ

## Δείτε επίσης
* Επαρχίες της Κένυας

Επαρχίες της Κένυας
Ρουστέμ Πασάς

Ο **Νταμάτ Ρουστέμ Πασάς** (τούρκικα: Damat Rüstem Paşa) (1500 - 10 Ιουλίου 1561) ήταν Μεγάλος Βεζίρης στην εποχή του Σουλεϊμάν Α΄ και ονομάστηκε νταμάτ (γαμπρός) γιατί παντρεύτηκε την κόρη του σουλτάνου Μιχριμάχ Σουλτάν.

## Βιογραφία
Ο Ρουστέμ Οπούκοβιτς (Rüstem Opuković), όπως ήταν το πραγματικό του ονοματεπώνυμο, γεννήθηκε το 1500 στην Σκραντίν της Κροατίας. Σε μικρή ηλικία πωλήθηκε στην Κωνσταντινούπολη και με τα χρόνια απέκτησε μια σπουδαία στρατιωτική καριέρα. Στις 26 Νοεμβρίου 1539 ο Ρουστέμ παντρεύτηκε την κόρη του Σουλεϊμάν Α΄ του Μεγαλοπρεπούς, Μιχριμάχ Σουλτάν.

Ο Ρουστέμ πήρε 2 φορές τον τίτλο του Μεγάλου Βεζίρη, την πρώτη φορά από το 1544 μέχρι το 1553 και τη δεύτερη από το 1555 μέχρι το 1561 όπου πέθανε. Ο Ρουστέμ δεν δεχόταν δωροδοκίες όπως πολλοί πρέσβεις έχουν καταγράψει. Μόνο από την ευλογία του Τασλιτσαγλί Γιαχιά υπάρχει τέτοια αναφορά, η οποία έγινε μετά τον θάνατο του Πρίγκιπα Μουσταφά και με την προσπάθεια να δυσφημίσει τον γενναιόδωρο και τίμιο βεζίρη.

Έτσι ο Ρουστέμ πασάς διέθεσε ένα μέρος της περιουσίας του για να χτιστούν τζαμιά, σχολεία και άλλα κτήρια. Ακόμα και μέχρι το τέλος της ζωής του στις 10 Ιουλίου 1561 ο Ρουστέμ είχε διατηρήσει αυτή την τεράστια περιουσία.Ο Ρουστέμ Πασάς με την Μιχριμαχ Σουλτάν απέκτησαν 3 παιδιά: την Αϊσέ Χιουμασάχ Σουλτάν, τον Σουλτανζάντε Μουράτ Μπέη και τον Σουλτανζάντε Μεχμέτ Μπέη.

Το Τέμενος Ρουστέμ Πασά (τούρκικα: Rüstem Paşa Camii) είναι ένα Οθωμανικό τέμενος στην συνοικία Φατίχ και χτίστηκε, με εντολή του Σουλεϊμάν, από τον διάσημο αρχιτέκτονα Μιμάρ Σινάν. Το τέμενος χτίστηκε από το 1561 μέχρι το 1563. Ο Ρουστέμ Πασάς τάφηκε στο Τέμενος Σεχσαντέ.

## Δείτε επίσης
*Μεγάλος Βεζίρης
*Κατάλογος Μεγάλων Βεζίρηδων

## Παραπομπές


Κατηγορία:Μεγάλοι Βεζίρηδες
Κατηγορία:Σουλεϊμάν Α΄ ο Μεγαλοπρεπής
Κατηγορία:Πασάδες της Οθωμανικής Αυτοκρατορίας
Κατηγορία:Οθωμανοί στρατιωτικοί
Κατηγορία:Ιδιοκτήτες σκλάβων
Κεντρική επαρχία (Κένυα)

Η **Κεντρική Επαρχία** ήταν μία από τις οκτώ επαρχίες της Κένυας. Πρωτεύουσα είναι το Νυέρι.

## Γεωγραφία
Η Κεντρική Επαρχία συνορεύει στα δυτικά και βορειοδυτικά με την Πεδιάδα Ριφτ, στα νότια με το Ναϊρόμπι και στα ανατολικά με την Ανατολική επαρχία. Έχει έκταση 11.449,1 τ.χλμ..

### Κοινότητες
Η επαρχία διαιρείται σε 7 κοινότητες:

* Κιαμπού (Κιαμπού)
* Κιρινιάγκα (Κερουγκόγια)
* Μαράγκουα (Μαράγκουα)
* Μουράνγκ'α (Μουράνγκ'α)
* Νιαντάρουα (Ολ Καλού)
* Νυέρι (Νυέρι)
* Τίκα (Τίκα)

## Δημογραφία
Σύμφωνα με την απογραφή του 2009, η Ανατολική επαρχία είχε 4.383.743 κατοίκους και πυκνότητα 382,9 κατοίκων ανά τ.χλμ.

### Οικισμοί

* Κερουγκόγια
* Κιαμπού 
* Μαράγκουα
* Μουράνγκ'α 
* Νγκουλούνι
* Νιαχουρούρου
* Νυέρι 
* Ολ Καλού
* Ουμότζα
* Ρουιρού
* Τίκα

## Δείτε επίσης
* Επαρχίες της Κένυας

Επαρχίες της Κένυας
Νυάνζα (Κένυα)

Η **Νυάνζα** ήταν μία από τις οκτώ επαρχίες της Κένυας. Πρωτεύουσα είναι η Κισουμού.

## Γεωγραφία
Η Νυάνζα συνορεύει στα βορειοδυτικά με την Δυτική επαρχία, στα βορειοανατολικά και ανατολικά με την Πεδιάδα Ριφτ και στα δυτικά με την Ουγκάντα. Έχει έκταση 12.477,1 τ.χλμ.

### Κοινότητες
Η επαρχία διαιρείται σε 6 κοινότητες:

* Κισουμού (Κισουμού)
* Κίσιι (Κίσιι)
* Κόλπος Χόμα (Χόμα)
* Μιγκόρι (Μιγκόρι)
* Νιαμίρα (Νιαμίρα)
* Σιάγια (Σιάγια)

## Δημογραφία
Σύμφωνα με την απογραφή του 2009, η Ανατολική επαρχία είχε 5.442.711 κατοίκους και πυκνότητα 436,1 κατοίκων ανά τ.χλμ.

### Οικισμοί

* Κισουμού 
* Κίσιι
* Χόμα
* Μιγκόρι
* Μπόντο
* Νιαμίρα
* Σιάγια

## Δείτε επίσης
* Επαρχίες της Κένυας

Επαρχίες της Κένυας
Πολυπλάτανος Ημαθίας

Ο **Πολυπλάτανος** (τ. *Βέτσιστα Βοδενών*) είναι οικισμός της Κεντρικής Μακεδονίας στην Περιφερειακή Ενότητα Ημαθίας.

## Γεωγραφικά - Ιστορικά στοιχεία
Ο Πολυπλάτανος βρίσκεται στα όρια με το Νομό Πέλλας σε υψόμετρο 25 μέτρα. Ο πληθυσμός του είναι σύμφωνα με την απογραφή του 2011 είναι 767 κάτοικοι. Ανήκε στον Δήμο Ειρηνούπολης από το 1986, αλλά από το 2011 ανήκει στον Δήμο Ηρωικής Πόλεως Νάουσας. Το σύγχρονο όνομά του το πήρε το 1926 από την επιτροπή τοπωνυμίων επειδή έχει πολλά πλατάνια. Γειτονικό του χωριό είναι το Αγγελοχώρι (τ. Βέτσιστα Ημαθίας). Σε χάρτες της Οθωμανικής Περιόδου στους παραποτάμους δίπλα στο χωριό υπήρχε η επονομαζόμενη *Γέφυρα των Φουντουκιών* (τουρκικά: Findik Koprüsü). Σημαντική στιγμή για το χωριό ήταν η εγκατάσταση προσφύγων τη περίοδο 1922-1924, που αναμίχθηκαν με τον πληθυσμό των ντόπιων (που ομιλούσαν τη Σλαβομακεδονική διάλεκτο). Από το 1950 μέχρι την ένταξη στο δήμο Ειρηνούπολης ήταν αυτόνομη κοινότητα. Το 1963 ανακαλύφθηκαν στη θέση τουμπίτσα ίχνη νεολιθικού οικισμού, κάθως βρέθηκαν αγγεία και εργαλεία που χρονολογούνται από την 5η χιλιετία π.Χ. Στην μέση της πλατείας του έχει το σύμβολο της Μακεδονίας. Από το χωριό περνάει η Τάφρος 66 (από το 1932 που αποξηράνθηκε η  λίμνη Γιαννιτσών, στις παρυφές της οποίας βρισκόταν το χωριό) που ενώνεται με τον Αλιάκμονα και στην οποία καταλήγουν βιομηχανικά απόβλητα. Στο χωριό λειτουργεί εξαθέσιο δημοτικό σχολείο και νηπιαγωγείο. Η οικονομία του χωριού είναι γεωργική, με καλλιέργεια νεκταρινιών και ροδάκινων.

Οι απογραφές πληθυσμού μετά τον Β' Παγκόσμιο Πόλεμο είναι:

## Πηγές
* Τοπική Κοινότητα Πολυπλατάνου Δήμος Ηρωικής Πόλης Νάουσας

## Παραπομπές


Κατηγορία:Χωριά της περιφερειακής ενότητας Ημαθίας
Κατηγορία:Δήμος Νάουσας
Δυτική επαρχία (Κένυα)

Η **Δυτική Επαρχία** ήταν μία από τις οκτώ επαρχίες της Κένυας. Πρωτεύουσα είναι η Κακαμέγκα.

## Γεωγραφία
Η Δυτική Επαρχία συνορεύει στα βόρεια και ανατολικά με την Πεδιάδα Ριφτ, στα νότια με τη Νυάνζα και στα δυτικά βρέχεται από την λίμνη Τανγκανίκα. Έχει έκταση 7.400,4 τ.χλμ.

### Κοινότητες
Η επαρχία διαιρείται σε 4 κοινότητες:

* Βιχίγκα (Βιχίγκα)
* Κακαμέγκα (Κακαμέγκα)
* Μπουνγκόμα (Μπουνγκόμα)
* Μπούσια (Μπούσια)

## Δημογραφία
Σύμφωνα με την απογραφή του 2009, η Ανατολική επαρχία είχε 4.334.202 κατοίκους και πυκνότητα 585,7 κατοίκων ανά τ.χλμ.

### Οικισμοί

* Βιχίγκα
* Κακαμέγκα
* Λουάντα
* Μαλάμπα
* Μούμιας
* Μπουνγκόμα
* Μπουτέρε

## Δείτε επίσης
* Επαρχίες της Κένυας

Επαρχίες της Κένυας
Στέφανος Λασκαρίδης

Ο **Στέφανος Λασκαρίδης** ήταν τσαγκάρης και μέλος του ΚΚΕ. Δολοφονήθηκε στην Ειδική Ασφάλεια Θεσσαλονίκης στις 31 Γενάρη του 1938.

## Βιογραφικό
Ο Στέφανος Λασκαρίδης γεννήθηκε στη Θεσσαλονίκη και ήταν τσαγκάρης. Ήταν μέλος του ΚΚΕ και συμμετείχε ενεργά στους αντιφασιστικούς αγώνες. Για την πολιτική του δράση είχε διωχθεί πολλές φορές.

Με την εγκαθίδρυση της Δικτατορίας Μεταξά πέρασε στην παρανομία. Συνελήφθη στη Θεσσαλονίκη από την Ασφάλεια στις 30 Γενάρη 1938. Οδηγήθηκε στην Ειδική Ασφάλεια Θεσσαλονίκης που βρισκόταν στη Λεωφόρο Στρατού και βασανίστηκε απάνθρωπα για να αποκαλύψει τους συντρόφους του. Ο Λασκαρίδης δεν αποκάλυψε τίποτε ούτε και υπέγραψε δήλωση μετανοίας και οι βασανιστές του τον πέταξαν από την ταράτσα του κτιρίου της Ειδικής Ασφάλειας στο οδόστρωμα την επόμενη μέρα, στις 31 Γενάρη 1938. Η Ασφάλεια απέδωσε τη δολοφονία του Λασκαρίδη σε αυτοκτονία. Στο δελτίο της Ασφάλειας Θεσσαλονίκης αναφέρεται ότι :

 «Εν Θεσσαλονίκη την 31ην Ιανουαρίου 1938 συλληφθείς ο κομμουνιστής υποδηματεργάτης Λασκαρίδης Στέφανος και προσαχθείς εις το Γραφείον του διοικητού Ασφαλείας, όπως προβή, τη προτροπή και των παρισταμένων δύο αδελφών του, εις δήλωσιν μετανοίας, επί τοσούτον συνεσκοτίσθη, μη δυνάμενος να συμβιβάση το αίσθημα της αποκηρύξεως των ιδεωδών του εν σχέσει με το καθήκον του προς την έννομον τάξιν, ώστε καθ' ην ώραν, υπείκων εις τας αδελφικάς συστάσεις και επικλήσεις, ήρχισε να γράφη την δήλωσιν αποκηρύξεως του κομμουνισμού, διέκοψεν αποτόμως ταύτην και ριφθείς από του παραθύρου ηυτοκτόνησε».

Η είδηση της δολοφονίας του Λασκαρίδη προκάλεσε μεγάλη αγανάκτηση στο λαό της Θεσσαλονίκης που την πληροφορήθηκε από προκηρύξεις που κυκλοφόρησε η Κομμουνιστική Οργάνωση της πόλης. Την κηδεία του παρακολούθησαν, παρά την τρομοκρατία, πολλοί συνάδελφοί του τσαγκάρηδες, εργάτες και απλός κόσμος. Μετά την τελετή στο νεκροταφείο έγινε σύγκρουση ανάμεσα σε εργάτες και την αστυνομία.

## Δείτε επίσης
*http://www.alfavita.gr/old/70333

## Πηγές
*Ιστορία της Αντίστασης 1940-45, Εκδόσεις Αυλός, Αθήνα 1979
*"Ακτίνα Θ'", Βασίλης Νεφελόυδης, Εκδόσεις της Εστίας, Αθήνα 2007)
*"Η 4η Αυγούστου", Σπύρος Λιναρδάτος, Πολιτικές και Λογοτεχνικές Εκδόσεις, Αθήνα 1967
*"Έπεσαν για τη ζωή", Έκδοση της ΚΕ του ΚΚΕ, Αθήνα 1988

## Παραπομπές


Κατηγορία:Έλληνες κομμουνιστές
111 (αριθμός)

Το **111** (εκατόν έντεκα) είναι ο φυσικός αριθμός που βρίσκεται μετά από το 110 και πριν από το 112. Είναι ένας περιττός αριθμός, αφού δεν διαιρείται με το 2 στο σύνολο των φυσικών αριθμών. Ο αριθμός 111 συμβολίζεται ως **CXI** στο ρωμαϊκό σύστημα αρίθμησης και ως **ΡΙΑ΄** ή **ρια΄** στο ελληνικό σύστημα αρίθμησης.

## Στα μαθηματικά
* Το 111 είναι ένας σύνθετος αριθμός, αφού οι φυσικοί διαιρέτες του είναι 1, 3, 37 και 111, δηλαδή έχει και άλλους φυσικούς διαιρέτες εκτός του 1 και του εαυτού του. Ο επόμενος σύνθετος αριθμός είναι το 112.
* Το ανάπτυγμα πρώτων παραγόντων του 111 είναι 111 = 3 · 37.
* Το 111 είναι ημιπρώτος αριθμός, διότι αποτελεί γινόμενο δύο πρώτων αριθμών (3 · 37).
* Το 111 είναι αριθμός Harshad στο δεκαδικό σύστημα, αφού 1 + 1 + 1 = 3, δηλαδή το άθροισμα των ψηφίων του είναι διαιρέτης του.

## Το 111 στη Χημεία
* Στη χημεία, ο ατομικός αριθμός 111 αντιστοιχεί στο στοιχείο Ρεντγκένιο.

## Το 111 στην αστρονομία

*Ο 111 Άτη είναι ένας μεγάλος και σκουρόχρωμος αστεροειδής.

## Γενικές χρήσεις του 111
* Εθνική Οδός 111

## Σημειώσεις


## Εξωτερικοί σύνδεσμοι

Κατηγορία:Σύνθετοι αριθμοί
The Desert Rose Band

Το **The Desert Rose Band** είναι αμερικάνικο συγκρότημα country rock μουσικής από την Καλιφόρνια και ιδρύθηκε από τους Chris Hillman, Herb Pedersen και John Jorgenson το 1985. Επίσης το συγκρότημα αποτελούταν από τους Bill Bryson στο Μπάσο, Jay Dee Maness στη κιθάρα αλουμινίου και Steve Duncan στα Τύμπανα. Στα τέλη της δεκαετίας του '80 και στις αρχές του '90 πολλά singles του συγκροτήματος υπήρχαν στη λίστα "Hot Country Singles & Tracks" μέχρι τον Φεβρουάριο του 1994 όπου το συγκρότημα διαλύθηκε.

## 2008-2010 Επανένωση

Οι Chris Hillman, Herb Pederson, Jay Dee Maness, John Jorgenson, Bill Bryson, και Steve Duncan παρουσίασαν την πρώτη συναυλία τους μετά την επανένωση στο Belly Up του Solana Beach.

Το 2010 το The Desert Rose Band ανακοίνωσε ότι θα κάνει πιο πολλές συναυλίες επανένωσης και από τότε το συγκρότημα συνεχίζει να κάνει συναυλίες.

## Δισκογραφία

### Αλμπουμ

### Συλλογές

### Singles

### Μουσικά βίντεο

## Παραπομπές
* Chart performance of the albums of the band
*  Chart performance of the singles by the band
* [ https://web.archive.org/web/20131216081152/http://www.collectionscanada.gc.ca/rpm/028020-119.01-e.php?brws_s=1&file_num=nlc008388.8688&type=1&interval=24&PHPSESSID=11jq1uuicfbth860997u8p11q4 ]

## Εξωτερικοί σύνδεσμοι
* CMT.com profile
* chrishillman.com
* herbpedersen.com
* johnjorgenson.com
* drb-fans.com

Κατηγορία:Μουσικά συγκροτήματα από Καλιφόρνια
Ρεξ Χάρισον

μικρογραφία|286x286εσ|Από αριστερά προς τα δεξιά: Κέι Κένταλ, Ρεξ Χάρισον, Τζον Σάξον και Σάντρα Ντι στην ταινία ''Στον χορό των ανακτόρων'' (1958)
[μικρογραφία|260x260εσ|Με την [Ελίζαμπεθ Τέιλορ ως Ιούλιος Καίσαρ στην ταινία ''Κλεοπάτρα'' (1963)]]
Ο **Ρεξ Χάρισον** (αγγλ.: *Reginald Carey "Rex" Harrison*, 5 Μαρτίου 1908 - 2 Ιουνίου 1990) ήταν Άγγλος ηθοποιός του θεάτρου και του κινηματογράφου βραβευμένος με Όσκαρ Α' Ανδρικού Ρόλου για την κινηματογραφική μεταφορά του μιούζικαλ *[[Ωραία μου Κυρία|Ωραία μου κυρία]] (My Fair Lady)* το 1964, καθώς και με δυο βραβεία Τόνυ για τα θεατρικά *Η Άννα των χιλίων ημερών* (1949) και *Ωραία μου κυρία* (1957). Ο ηθοποιός είναι επίσης γνωστός για τη συμμετοχή του στις ταινίες *Η Άννα και ο βασιλεύς του Σιαμ (Anna and the King of Siam, 1946)*, *[[Ψυχές στην ομίχλη]] (The Ghost and Mrs. Muir, 1947)*, *Το φιλί της άπιστης (Unfaithfully Yours, 1948)*, *[[Κλεοπάτρα (ταινία)|Κλεοπάτρα]] (Cleopatra, 1963)*, *[[Αγωνία και έκστασις]] (The Agony and the Ecstasy, 1965)* και *Δόκτωρ Ντούλιτλ (Doctor Dolittle, 1968)*. Το 1989 ο ηθοποιός έλαβε τον τίτλο του οππότη από τη βασίλισσα Ελισάβετ Β΄ του Ηνωμένου Βασιλείου. Ο Χάρισον παντρεύτηκε συνολικά 6 φορές και απέκτησε δυο γιους (τον Νόελ και τον Κάρεϊ), συνέχισε να εργάζεται στο θέατρο μέχρι και λίγο πριν από το θάνατό του το 1990 από καρκίνο του παγκρέατος.

## Φιλμογραφία

## Βραβεία και Υποψηφιότητες

Βραβεία Ακαδημίας Κινηματογράφου
 
**Βράβευση:**
* 1964: Α' Ανδρικού Ρόλου για την ταινία ***Ωραία μου Κυρία***

**Υποψηφιότητα:**
* 1963: Α' Ανδρικού Ρόλου για την ταινία *Κλεοπάτρα*


Χρυσές Σφαίρες
 
**Βράβευση:**
* 1964: Ανδρικής Ερμηνείας σε Κωμωδία ή Μιούζικαλ για την ταινία *Ωραία μου Κυρία*

**Υποψηφιότητα:**
* 1963: Ανδρικής Ερμηνείας σε Δράμα για την ταινία *Κλεοπάτρα*
* 1966: Ανδρικής Ερμηνείας σε Δράμα για την ταινία *Αγωνία και Έκστασις*
* 1968: Ανδρικής Ερμηνείας σε Κωμωδία ή Μιούζικαλ για την ταινία *Δόκτωρ Ντούλιτλ*


Βραβεία BAFTA
 
**Υποψηφιότητα:**
*1964: Ανδρικής Ερμηνεία από Βρετανό ηθοποιό για την ταινία *Ωραία μου Κυρία*


Βραβεία Κύκλου Κριτικών Νέας Υόρκης
 
**Βράβευση:**
* 1935: Ανδρικής Ερμηνείας για την ταινία *Ωραία μου Κυρία*

## Παραπομπές


## Εξωτερικοί σύνδεσμοι

* Ρεξ Χάρισον , σελίδα στον ιστότοπο Cine.gr .
* Ρεξ Χάρισον, σελίδα στον ιστότοπο της Internet Movie Database .

Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί θεάτρου
Νήσος Σόι

Το **Σόι** (αγγλικά: *Soay*) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 10,3 τ.χλμ. και 1 κάτοικο (2011). Κύριος οικισμός του νησιού είναι το Mol-chlach στην ανατολική ακτή του νησιού και διοικητικά ανήκει στην περιφέρεια του Χάιλαντ. Το νησί βρίσκεται πολύ κοντά στη νότια ακτή του νησιού Σκάι.

## Εξωτερικοί σύνδεσμοι
* 

Σόι
Κέρρερα

Το **Κέρρερα** (αγγλικά: *Kerrera*) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 12,1 τ.χλμ. και 34 κατοίκους (2011). Πρωτεύουσα του νησιού είναι ο οικισμός Bailiemore στην ανατολική ακτή του νησιού και διοικητικά ανήκει στην περιφέρεια του Άργκαϊλ και Μπιουτ. Το Κέρρερα είναι γνωστό για το ερειπωμένο  κάστρο Gylen, που χτίστηκε το 1582 και επίσης ως ο τόπος όπου ο Αλέξανδρος Β΄ της Σκωτίας πέθανε το 1249.

## Εξωτερικοί σύνδεσμοι
* 

Κερρερα
Κάννα (νησί)

Το **Κάννα** (αγγλικά: *Canna*) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 11,3 τ.χλμ. και 12 κατοίκους (2011). Το νησί διοικητικά ανήκει στην περιφέρεια του Χάιλαντ.  Επίσης, είναι το τρίτο μεγαλύτερο νησί από τα νησιά Σμολ μετά το Ραμ και το Εγκ.

## Εξωτερικοί σύνδεσμοι
* 

Καννα
Παγκόσμιο πρωτάθλημα Φόρμουλα 1 (1991)

Το **παγκόσμιο πρωτάθλημα της [[Φόρμουλα 1]] του 1991**, ήταν το **42ο**, που διοργανώνει η FIA (Διεθνής Ομοσπονδία Αυτοκινήτου). Ο πρώτος αγώνας ήταν αυτός των ΗΠΑ, στη Φοίνιξ, στις 10 Μαρτίου 1991 και το πρωτάθλημα ολοκληρώθηκε στις 3 Νοεμβρίου 1991 στην Αυστραλία. Συνολικά διεξήχθησαν 16 αγώνες. Παγκόσμιος πρωταθλητής αναδείχθηκε ο Βραζιλιάνος Άιρτον Σένα, για τρίτη φορά στην καριέρα του, ενώ το πρωτάθλημα κατασκευαστών κατάκτησε η ομάδα της McLaren.

## Ομάδες και Οδηγοί

## Παραπομπές


## Εξωτερικοί σύνδεσμοι
* 

1991
Κατηγορία:Μηχανοκίνητος αθλητισμός το 1991
Ιωάννης Καραντινός

Ο **Ιωάννης Καραντηνός** (1784, Κάστρο Αγίου Γεωργίου, Κεφαλονιά - 1834, Νάπολη), γνωστός στη Γαλλία με το όνομα **John Carantino** και στην Ιταλία ως **Giovanni Carandino**, ήταν Έλληνας μαθηματικός που εισήγαγε σύγχρονα μαθηματικά στην Ελλάδα στις αρχές του δέκατου ένατου αιώνα. 

Εκπαιδευμένος στη Γαλλία, διετέλεσε καθηγητής της Ιονίου Ακαδημίας και μετέφερε το πνεύμα της Γαλλικής Σχολής Μαθηματικών στη νέα γενιά των Ελλήνων μαθηματικών.

## Παραπομπές


Κατηγορία:Έλληνες μαθηματικοί
Σάουθ Ρόνα

Το **Σάουθ Ρόνα** (αγγλικά: *South Rona*) είναι κατοικήσιμο νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Βρίσκεται μεταξύ των Σάουντ του Ραασάυ και του Ίννερ Σάουντ μόλις βόρεια από γειτονικό νησί του Ραασάυ και ανατολικά της χερσονήσου Τρότερνις του Σκάι. Έχει έκταση 9,3 τ.χλμ. και 3 κατοίκους (2011). Κύριος οικισμός του νησιού είναι το Acairseid Mhòr και διοικητικά ανήκει στην περιφέρεια του Χάιλαντ.

## Εξωτερικοί σύνδεσμοι
* 

Σαουθ Ρονα
Επαρχίες της Κένυας

μικρογραφία|292x292εσ|'''Πρώην Επαρχίες της Κένυας'''
Η **[[Κένυα]]** διαιρείτο ως το 2013 σε 8 **επαρχίες**:

## Πίνακας

## Κοινότητες

Η χώρα διαιρείται σε 47 κοινότητες
Ακίτο Νακατσούκα

Ο **Ακίτο Νακατσούκα** (, Χέπμπορν: Nakatsuka Akito), επίσης γνωστός ως *Τσουκάσαν* (Tsukasan), είναι Ιάπωνας μουσικοσυνθέτης γνωστός για τα έργα του για την Nintendo. Ο Νακατσούκα δουλεύει στην Nintendo από το 1984, ξεκινώντας με το *[[Devil World]]*. Τα πιο γνωστά του έργα είναι στο *[[The Legend of Zelda|Zelda II: The Adventure of Link]]* και στο *[[Mike Tyson's Punch-Out!!]]*. Επίσης, συνέθεσε την μουσική για το *[[Super GameBoy]]*.

Ο Νακατσούκα πρώτα χρησιμοποίησε μία μηχανή ηχου γραμμένη από τον Γιούκιο Κανεόκα, που το πιο πιθανό ήταν προγραμματισμένη από τον Κότζι Κόντο. Έπειτα όμως προγραμμάτισε τη δική του μηχανή ήχου με την χρήση συμβολικής γλώσσας, εφόσον ήταν μόνος τρόπος να δημιουργηθεί μουσική για βιντεοπαιχνίδια τότε. 

## Έργα
  

## Παραπομπές


## Εξωτερική σύνδεσμοι
*  http://www.nintendo.co.jp/nom/0106/asobu/interv/talk/page02.html  - Ιαπωνική Συνέντευξη

Κατηγορία:Ιάπωνες συνθέτες
Κατηγορία:Mario
Κατηγορία:The Legend of Zelda
Κατηγορία:Συνθέτες βιντεοπαιχνιδιών
Κομητείες της Κένυας

Η **[[Κένυα]]** διαιρείται σε 47 **κοινότητες**:

## Δείτε επίσης
* Επαρχίες της Κένυας

Κατηγορία:Γεωγραφία της Κένυας
Ανατολική Ουγκάντα

Η **Ανατολική Περιφέρεια** είναι μία από τις τέσσερεις περιφέρειες της Ουγκάντα. Πρωτεύουσα είναι η Τζίντζα.

## Γεωγραφία
Η Ανατολική περιφέρεια συνορεύει στα βόρεια και βορειοδυτικά με τη Βόρεια, στα νοτιοδυτικά με την Κεντρική, στα δυτικά με την Κένυα και στα νότια βρέχεται από τη λίμνη Τανγκανίκα.

### Δήμοι

## Παραπομπές


Κατηγορία:Περιφέρειες της Ουγκάντα
Πρωτάθλημα Ε.Π.Σ. Μακεδονίας 1936-37

thumb|right|250px|Ο ΠΑΟΚ το 1937
Το Πρωτάθλημα Μακεδονίας της περιόδου 1936-1937 κατακτήθηκε από τον ΠΑΟΚ και ήταν ο πρώτος τίτλος του συλλόγου.

## Α΄ Κατηγορία
Η τελετή έναρξης του πρωταθλήματος έγινε στις 29 Νοεμβρίου 1936, όπου παρέλασαν οι σύλλογοι,βραβεύτηκαν οι πρωταθλητές της προηγούμενης περιόδου και έγινε ο εναρκτήριος αγώνας της Α΄ Κατηγορίας( Άρης - ΜΕΝΤ 5-0). 

Τον Οκτώβριο είχαν προηγηθεί αγώνες διαβάθμισης όπου συμμετείχαν 5 σύλλογοι της Α΄ και Β΄ κατηγορίας με τους 2 πρώτους να κερδίζουν εισιτήριο για την Α΄ Κατηγορία. Τις δυο πρώτες θέσεις κατέλαβαν η Προσφυγική Ένωση και ο Ολυμπιακός Τερψιθέας
#Προσφυγική Ένωση
#Ολυμπιακός Τερψιθέας
#Ολυμπιακός Θεσσαλονίκης
#Μελιτεύς
#Αετός Παπάφη

Στην κλήρωση του πρωταθλήματος, όμως, η 6η ομάδα δεν είχε οριστεί καθώς δεν είχε αποφασιστεί αν αυτή θα είναι ο Ολυμπιακός Τερψιθέας ή ο Ολυμπιακός Θεσσαλονίκης και το πρωτάθλημα της Α΄ διεξήχθη με 5 ομάδες. Οι δυο Ολυμπιακοί αγωνίστηκαν μόνο σε αγώνες κατάταξης για την άνοδο εκ νέου στην Α΄ στο τέλος της περιόδου.

Ο ΠΑΟΚ σημείωσε 6 νίκες και 2 ήττες. Ο Άρης με τα περισσότερα στελέχη του σε προχωρημένη ηλικία και το Νίκο Κίτσο να έχει αποχωρήσει περιορίστηκε στην τρίτη θέση με 4 νίκες, 1 ισοπαλία και 2 ήττες με πρώτο σκόρερ του τον Κλεάνθη Βικελίδη. Στην τελευταία αγωνιστική για το Άρη αρκούσε μία ισοπαλία για να κατακτήσει τον τίτλο ενώ ο ΠΑΟΚ χρειαζόταν μόνο τη νίκη. Οι δυο ομάδες αναμετρήθηκαν στις 14 Μαρτίου του 1937 στο ουδέτερο γήπεδο του Ηρακλή και ο ΠΑΟΚ επικράτησε με 3-1 με κορυφαίο τον Κώστα Καλογιάννη. 

### Πρωταθλητής
Στην ομάδα του ΠΑΟΚ αγωνίστηκαν οι Κυρ. Μποσταντζόγλου, Απ. Κοντόπουλος, Αρ. Ιωαννίδης, Αποστόλου, Κ. Καλογιάννης, Π. Βαφειάδης, Γ. Κοσμίδης, θρ. Πανίδης, Αλ. Αναστασιάδης, Ν. Σωτηριάδης, Ευστρ. Μοσχίδης, Ιωσήφ Βασιλειάδης. 

### Η βαθμολογία

## Β΄ Κατηγορία
Στο πρωτάθλημα της Β΄ Κατηγορίας αγωνίστηκαν 6 σύλλογοι. Στην κλήρωση του πρωταθλήματος στις 31 Μαρτίου δε συμμετείχαν οι Ολυμπιακός Τερψιθέας (2η θέση στους αγώνες διαβάθμισης) και Ολυμπιακός Θεσσαλονίκης (πρωταθλητής Β΄ προηγούμενης περιόδου) καθώς δεν είχε ακόμα αποφασιστεί ποιά από τις δυο θα είναι η 6η ομάδα της Α΄ κατηγορίας, 2 βδομάδες μετά τη λήξη της.

Οι 6 σύλλογοι που αγωνίστηκαν ήταν: Αετός Παπάφη, Μελιτεύς, Απόλλων Καλαμαριάς, Ακοάχ, Μακαμπή και Αρμενική Ένωση και η πρώτη αγωνιστική έγινε στις 10 Απριλίου 1937.

Ο Αετός Παπάφη φαίνεται να κατέκτησε την πρώτη θέση και τον Ιούνιο κέρδισε 3 φορές τον Ολυμπιακό Θεσσαλονίκης στους «τελικούς της Β΄ κατηγορίας» και θα ακολουθούσαν αγώνες διαβάθμισης με τον Ολυμπιακό Τερψιθέας που τοποθετήθηκε τελικά, στην 6η θέση της Α΄. Για την επόμενη περίοδο αποφασίστηκε να αγωνιστούν στην Α΄ και ο Αετός και ο Ολυμπιακός Τερψιθέας, 7 συνολικά ομάδες.

## Σημειώσεις

## Πηγές
*Αρχείο εφημερίδων «Μακεδονία», «Νέα Αλήθεια», «Το Φως» στην Ψηφιακή Βιβλιοθήκη της Βουλής

## Παραπομπές

Κατηγορία:Εγχώρια ποδοσφαιρικά πρωταθλήματα 1936-1937
Κατηγορία:Ε.Π.Σ. Μακεδονίας
Ένωση Καλαθοσφαιρικών Σωματείων Κεντρικής Μακεδονίας

Η **Ένωση Καλαθοσφαιρικών Σωματείων Κεντρικής Μακεδονίας** (**Ε.ΚΑ.Σ.ΚΕ.Μ.**) αποτελεί μία από τις τοπικές ενώσεις καλαθοσφαίρισης στην ελληνική επικράτεια. Βρίσκεται υπό τη δικαιοδοσία της Ελληνικής Ομοσπονδίας Καλαθοσφαίρισης. Ιδρύθηκε επίσημα το 1980 με έδρα τη Βέροια. Στη δικαιοδοσία της ανήκουν τα καλαθοσφαιρικά σωματεία των Νομών Ημαθίας, Πέλλας, Κιλκίς και Πιερίας.

## Ιστορία
Η πρώτη μορφή του οργάνου αυτού, υπό την ονομασία «Τοπική Επιτροπή Ε.Ο.Κ. Κεντροδυτικής Μακεδονίας», με έδρα τη Βέροια, διοργάνωσε το πρώτο της επίσημο Πρωτάθλημα την περίοδο 1967-68 με τη συμμετοχή τεσσάρων σωματείων. Το 1980 εγκρίθηκε η λειτουργία της Ένωσης Καλαθοσφαιρικών Σωματείων Κεντρικής & Δυτικής Μακεδονίας (Ε.ΚΑ.Σ.ΚΕ.ΔΥ.Μ.). Η δημιουργία της σημερινής Ένωσης προγραμματίστηκε το 1988 μετά την απόφαση της Ε.Ο.Κ. να διαιρεθεί η Ε.ΚΑ.Σ.ΚΕ.ΔΥ.Μ. σε δύο ενώσεις: μία για την Κεντρική Μακεδονία (Ε.ΚΑ.Σ.ΚΕ.Μ.) με έδρα τη Βέροια και μία για τη Δυτική Μακεδονία (Ε.ΚΑ.Σ.ΔΥ.Μ.) με έδρα την Κοζάνη. Στη δικαιοδοσία της σημερινής Ένωσης ανήκουν τα καλαθοσφαιρικά σωματεία των Νομών Ημαθίας, Κιλκίς, Πέλλας και Πιερίας.

## Διοργανώσεις
Η Ε.ΚΑ.Σ. Κεντρικής Μακεδονίας διοργανώνει τα παρακάτω πρωταθλήματα: 
*Πρωτάθλημα Ανδρών
**Α΄ Όμιλος
**Β΄ Όμιλος
*Πρωτάθλημα Γυναικών
Σε επίπεδο μικρότερων ηλικιών οργανώνονται πρωταθλήματα Νεανίδων, Κορασίδων, Εφήβων, Παίδων και παλαιότερα Παμπαίδων και Παγκορασίδων.

Σύμφωνα με τους κανονισμούς της Ε.Ο.Κ. οι πρωταθλήτριες ομάδες ανδρών προβιβάζονται στον Α΄ Όμιλο Νότου της Γ΄ Εθνικής Κατηγορίας Ανδρών, ενώ οι πρωταθλήτριες ομάδες γυναικών προβιβάζονται στην Α2 Εθνική Κατηγορία Γυναικών, εφόσον περάσουν νικηφόρα από σχετικό Πρωτάθλημα Ανόδου που διοργανώνεται ανάμεσα στους πρωταθλητές των τοπικών ενώσεων Βορείου Ελλάδος.

## Αθλητικά Σωματεία




## Πρωταθλήτριες ομάδες

## Παραπομπές


## Εξωτερικοί σύνδεσμοι
* 
* 

Κατηγορία:Ένωση Καλαθοσφαιρικών Σωματείων Κεντρικής Μακεδονίας
Κωπηλατική βάση του Πλόβντιφ

Η **κωπηλατική βάση του Πλόβντιφ**  () βρίσκεται στο  βορειοδυτικό τμήμα  της πόλης Πλόβντιφ (Φιλιππούπολη) της Βουλγαρίας. Είναι μία από τις μεγαλύτερες κωπηλατικές εγκαταστάσεις των Βαλκανίων.

Εγκαινιάστηκε το 1988, έχει μόνιμες εγκαταστάσεις και μπορεί να φιλοξενήσει 8 προπονητικές και 7 αγωνιστικές διαδρομές. Ο στίβος της κωπηλατικής βάσης  βρίσκεται παράλληλα στον παρακείμενο ποταμό  Έβρο (Βουλγαρικά : Река Марица , προφέρεται Μαρίτσα)  με μήκος 2.280 μ. , πλάτος 120 μ. και βάθος 3 μ. 

Έχει φιλοξενήσει τα Βαλκανικά Πρωταθλήματα του 1993;, 1997, 2002, 2007 και 2012 ενώ στο Πλόβντιφ φιλοξενήθηκε και το Παγκόσμιο Πρωτάθλημα Εφήβων του 1999. Το 2011  έγινε ανακαίνιση των  υπόστεγων  των κωπηλατών, των αποδυτηρίων, ενώ κατασκευάστηκε και νέα εξέδρα χωρητικότητας 800 θεατών. Τον Σεπτέμβριο του 2011 στις εγκαταστάσεις της κωπηλατικής βάσης του Πλόβντιβ πραγματοποιήθηκε το Ευρωπαϊκό Πρωτάθλημα Κωπηλασίας ανδρών και γυναικών.


File:Aleyatai brega.jpg|Κωπηλατική βάση του Πλόβντιφ
File:Keyat na grebnata baza.jpg|Κωπηλατικές εγκαταστάσεις 
File:Mostta na grebnata baza.jpg|Η γέφυρα της κωπηλατικής βάσης
File:Mostat, poglednat ot dolu.jpg|


## Πηγές
* https://web.archive.org/web/20110923154902/http://www.worldrowing.com/events/2011-european-rowing-championships
* https://web.archive.org/web/20130603084921/http://www.plovdiv-tour.info/bg/categories/58
* https://web.archive.org/web/20130408103326/http://www.guide359.com/article/792/

## Εξωτερικοί σύνδεσμοι
* Η Κωπηλατική βάση του Πλόβντιφ από το Google Maps

Κατηγορία:Αθλητικές εγκαταστάσεις στη Βουλγαρία
Ιστ Εντ Λάιονς ΦΚ

Η **Ιστ Εντ Λάιονς ΦΚ** είναι επαγγελματική ποδοσφαιρική ομάδα από τη Φρίταουν στη Σιέρα Λεόνε. Συμμετέχει στη Sierra Leone National Premier League, την ανώτατη πδοσφαιρική κατηγορία της χώρας. Έδρα της ομάδας είναι το εθνικό στάδιο της χώρας, National Stadium. Είναι μία από τις δύο πιο πετυχημένες ποδοσφαιρικές ομάδες της χώρας. Ιδρύθηκε το 1928 και είναι μία από τις παλαιότερες ομάδες της χώρας.

## Επιτεύγματα
***[[Sierra Leone League]]: 13**
:: 1977, 1980, 1985, 1992, 1993, 1994, 1997, 1999, 2005, 2009, 2010, 2019, 2025

***[[Sierra Leonean FA Cup]]: 4**
:: 1965, 1973, 1980, 1989

## Επίδοση στης διοργανώστης της [[Αφρικανική Συνομοσπονδία Ποδοσφαίρου|CAF]]
***[[Κύπελλο Πρωταθλητριών Ποδοσφαίρου Αφρικής]]: 7 εμφανίσεις**
::Κύπελλο Πρωταθλητριών Ποδοσφαίρου Αφρικής 1998 - Προκριματικός γύρος
::Κύπελλο Πρωταθλητριών Ποδοσφαίρου Αφρικής 2006 - Προκριματικός γύρος
::Κύπελλο Πρωταθλητριών Ποδοσφαίρου Αφρικής 2010 - Προκριματικός γύρος
::Κύπελλο Πρωταθλητριών Ποδοσφαίρου Αφρικής 2011 - Προκριματικός γύρος
::Κύπελλο Πρωταθλητριών Ποδοσφαίρου Αφρικής 1981 - Πρώτος γύρος
::Κύπελλο Πρωταθλητριών Ποδοσφαίρου Αφρικής 1986 - Αποσύρθηκε
::Κύπελλο Πρωταθλητριών Ποδοσφαίρου Αφρικής 1994 - Πρώτος γύρος


Κατηγορία:Ποδοσφαιρικές ομάδες Σιέρα Λεόνε
Κατηγορία:Ιδρύσεις ποδοσφαιρικών ομάδων το 1928
Εθνική Σιέρα Λεόνε (ποδόσφαιρο ανδρών)

Η **εθνική ομάδα ποδοσφαίρου της Σιέρα Λεόνε** εκπροσωπεί τη Σιέρα Λεόνε στις διεθνείς ποδοσφαιρικές διοργανώσεις. Τελεί υπό τον έλεγχο της Ποδοσφαιρικής Ομοσπονδίας Σιέρα Λεόνε (SLAFA), η οποία είναι μέλος της Ποδοσφαιρικής Ένωσης Δυτικής Αφρικής (WAFU) και της Αφρικανικής Συνομοσπονδίας Ποδοσφαίρου (CAF). Δεν έχει προκριθεί ποτέ σε τελική φάση Παγκοσμίου Κυπέλλου.

## Ιστορία
Το πρώτο παιχνίδι της ομάδας δόθηκε στις 10 Αυγούστου 1949 με αντίπαλο τη Νιγηρία, από την οποία έχασε με 2-0.

## Παγκόσμιο Κύπελλο
*Παγκόσμιο Κύπελλο Ποδοσφαίρου 1930 με Παγκόσμιο Κύπελλο Ποδοσφαίρου 1970&nbsp;– *Δεν συμμετείχε*
*Παγκόσμιο Κύπελλο Ποδοσφαίρου 1974 με Παγκόσμιο Κύπελλο Ποδοσφαίρου 1986&nbsp;– *Δεν προκρίθηκε*
*Παγκόσμιο Κύπελλο Ποδοσφαίρου 1990&nbsp;– *Δεν συμμετείχε*
*Παγκόσμιο Κύπελλο Ποδοσφαίρου 1994&nbsp;– *Αποσύρθηκε*
*Παγκόσμιο Κύπελλο Ποδοσφαίρου 1998 με Παγκόσμιο Κύπελλο Ποδοσφαίρου 2014&nbsp;– *Δεν προκρίθηκε*'

## Εξωτερικοί σύνδεσμοι
*Sierra Leone  at FIFA
*Sierra Leone at National-Football-Teams.com

Κατηγορία:Εθνική Σιέρα Λεόνε (ποδόσφαιρο)
Σαν Χουάν Ζαμπλοτέχ

Η **Σαν Χουάν Ζαμπλοτέχ** (*San Juan Jabloteh F.C.*) είναι μια ποδοσφαιρική ομάδα από το Τρινιντάντ και Τομπάγκο, η οποία αγωνιζόταν στην TT Pro League, την ανώτατη κατηγορία της χώρας. Έδρα της ομάδας ήταν το  Στάδιο Χέισλι Κρόφορντ  στο Πορτ-οφ-Σπέιν, Τρινιντάντ (νησί). Τη Δευτέρα 2 Ιουλίου 2012, η ομάδα επίσημα παραιτήθηκε από την TT Pro League αφού δεν μπορούσε να πληρώσει τους μισθούς των ποδοσφαιριστών της. Πλέον, διαθέτει μόνο ακαδημίες νέων, έχοντας επισήμως αποσυρθεί από τα πρωταθλήματα της χώρας. Η ομάδα είχε ιδρυθεί το 1974.

## Τίτλοι
**Εγχώριοι**
***[[TT Pro League]]: 4**
::2002, 2003–04, 2007, 2008

***[[Trinidad and Tobago Cup|FA Trophy]]: 2**
::1998, 2005

***[[Trinidad and Tobago League Cup|First Citizens Cup]]: 2**
::2000, 2003
::Φιναλίστ (1): 2005

***[[Trinidad and Tobago Pro Bowl|Digicel Pro Bowl]]: 3**
::2003, 2005, 2006
::Φιναλίστ  (1): 2001, 2004

***[[Trinidad and Tobago Classic|TOYOTA Classic]]: 1**
::2008
::Φιναλίστ  (1): 2007, 2009

**Διεθνή**
***[[CFU Club Championship]]: 1**
:Νικήτρια (1): ::2003
::Φιναλίστ  (1): 2006
::3η θέση (1): 2009

## Παραπομπές


## Εξωτερικοί σύνδεσμοι

*Official site
*Profile on Soca Warriors Online

Κατηγορία:Ιδρύσεις ποδοσφαιρικών ομάδων το 1974
Κατηγορία:Ποδοσφαιρικές ομάδες Τρινιντάντ και Τομπάγκο
Κατηγορία:Σαν Χουάν Ζαμπλοτέχ
Μανζίνι Γουόντερερς ΦΚ

Η **Μανζίνι Γουόντερερς ΦΚ** είναι ποδοσφαιρική ομάδα από τη Μανζίνι, Σουαζιλάνδη. Είναι μία από τις πιο παλιές ομάδες της χώρας. Αγωνίζεται στη Swazi Premier League. Έδρα της ομάδας είναι το Manzini Trade Fair Sports Ground, χωρητικότητας 6000 θέσεων. Έχει κατακτήσεις 6 πρωταθλήματα Σουαζιλάνδης (1983, 1985, 1987, 1999, 2002, 2003), 1 κύπελλο Σουαζιλάνδης (1984), 3 Swazi Charity Cup (2002, 2003, 2005) και 6 Swazi Trade Fair Cup (1984, 1985, 1986, 1993, 1996, 2000). Έχει τρεις συμμετοχές στο Κύπελλο Πρωταθλητριών Ποδοσφαίρου Αφρικής (1984, 1986, 1988) με τις δύο πρώτες να αποκλείεται στον προκριματικό γύρο και την τρίτη στον πρώτο γύρο. Χρώματα της είναι το καφέ και το άσπρο.

Κατηγορία:Ιδρύσεις ποδοσφαιρικών ομάδων το 1957
Κατηγορία:Μανζίνι Γουόντερερς ΦΚ
Ρόγιαλ Λεοπάρτς ΦΚ

Η **Ρόγιαλ Λεοπάρτς ΦΚ** είναι ποδοσφαιρική ομάδα από την πόλη Simunye στην Σουαζιλάνδη. Είναι η ομάδα της Royal Swaziland Police. Συμμετέχει στη Swazi Premier League, την ανώτατη κατηγορία της χώρας. Έχει κατακτήσεις 3 πρωταθλήματα Σουαζιλάνδης (2006, 2007, 2008), δύο Κύπελλα Σουαζιλάνδης (2007, 2011), 1 Swazi Charity Cup (2006) και ένα Swazi Trade Fair Cup (2004). Στο Κύπελλο Πρωταθλητριών Ποδοσφαίρου Αφρικής έχει τρεις παρουσίες (2007, 2008, 2009), αλλά και τις τρεις φορές αποκλείστηκε από τον προκριματικό γύρο. Έδρα της ομάδας είναι το Simunye Park, χωρητικότητας 30000 θεατών. Η ομάδα ιδρύθηκε το 1979.

Κατηγορία:Ιδρύσεις ποδοσφαιρικών ομάδων το 1979
Κατηγορία:Ρόγιαλ Λεοπάρτς ΦΚ
Σινγκτάρουα ΦΚ

Η **Σινγκτάρουα ΦΚ** είναι μια ποδοσφαιρική ομάδα από την Ταϊλάνδη. Έδρα της ομάδας είναι το χωρητικότητας 12000 θεατών PAT Stadium στην Μπανγκόκ. Συμμετέχει στην Division 1 και είναι μια από τις πιο πετυχημένες ομάδας στην ιστορία του ποδοσφαίρου της χώρας. Έχει κερδίσει το Kor Royal Cup  8 φορές και το Queen's Cup 6 φορές. 

Η ομάδα ιδρύθηκε το 1967 σαν Thai Port Football Club. Το 2009 άλλαξε το όνομα της σε Thai Port Football Club Co. Ltd. επειδή οι κανονισμοί της ομοσπονδίας της χώρας επέβαλλαν σε κάθε ομάδα της ανώτατης κατηγορίας της χώρας να λειτουργούν ως εταιρείες, πριν πάρει το σημερινό της όνομα.

## Πορεία στις διοργανώσεις της AFC
* **[[Κύπελλο Πρωταθλητριών Ποδοσφαίρου Ασίας]]: 2 εμφανίσεις**
::1987: Προκριματικά
::1992: Ομίλοι

* **[[Κύπελλο Ασιατικής Ομοσπονδίας Ποδοσφαίρου]]: 1 εμφάνιση**
::2010: Προημιτελικά

## Εξωτερικοί σύνδεσμοι

* https://web.archive.org/web/20130418024232/http://singhtaruafc.com/ Official Website (Thai)
* https://web.archive.org/web/20130408152251/http://singhtaruafc.blogspot.com/ Unofficial Website (English)

Κατηγορία:Σινγκτάρουα ΦΚ
Κατηγορία:Ποδοσφαιρικές ομάδες Ταϊλάνδης
Κατηγορία:Ιδρύσεις ποδοσφαιρικών ομάδων το 1967
Κορονέλ Μπολονιέσι

Η **Κορονέλ Μπολονιέσι** είναι μια ομάδα ποδοσφαίρου από την πόλη Tacna στο Περού. Ιδρύθηκε το 1929. Έδρα της ομάδας είναι το  Estadio Jorge Basadre, χωρητικότητας 19.000 θεατών. Αγωνίζεται στη Segunda División Peruana. Χρώματα της ομάδας είναι το κόκκινο και το άσπρο. Σε εθνικό επίπεδο έχει κατακτήσει ένα πρωτάθλημα της χώρας (Torneo Clausura) το 2007 και 2 Torneo Interzonal (1977, 1978). Επιπρόσθετα, έχει κατακτήσει 2 κύπελλα Περού (1976, 2001), ενώ άλλες δύο φορές ήταν φιναλίστ (1998, 2000). Έχει συμμετάσχει μία φορά στο Κόπα Λιμπερταδόρες (2008) αλλά αποκλείστηκε από τον πρώτο γύρο. Επίσης, έχει 3 συμμετοχές στο Κόπα Σουδαμερικάνα (2004, 2006, 2007), όπου την πρώτη χρονιά αποκλείστηκε από τον προκριματικό γύρο και τις επόμενες δύο από τον πρώτο γύρο.

## Εξωτερικοί σύνδεσμοι
*Official website


Κατηγορία:Ιδρύσεις ποδοσφαιρικών ομάδων το 1929
ΜΠΕΚ Τέρο Σάσανα

Η **Τέρο Σάσανα** είναι μια επαγγελματική ποδοσφαιρική ομάδα από την Μπανγκόκ, Ταϊλάνδη. Η ομάδα ήταν φιναλίστ στο Κύπελλο Πρωταθλητριών Ποδοσφαίρου Ασίας το 2003. Ιδρύθηκε το 1992 σαν **Sasana Witthaya School**. Η πρώτη ομάδα εντάχθηκε στην Division 3 το 1993. Το 1994 συμμετείχε στην Division 2 και το 1995 στην Division 1. Το 1996 συμμετείχε στην Thai Premier League, την ανώτατη κατηγορία της χώρας. Την πρώτη χρονιά τερμάτισε 18η από 12 ομάδες. Το 1997 πήρε την 5η θέση. Το 1998 πήρε την τρίτη θέση, όπως και το 1999. Το 2000 κέρδισε το πρώτο της πρωτάθλημα. Το 2001 κατέκτησε το δεύτερο πρωτάθλημα της.

## Εξωτερικοί σύνδεσμοι
* BEC Tero Sasana Official site
* Ultras Fire Dragon Supporters Fans site
* BEC Tero Sasana Webboard

Κατηγορία:Ποδοσφαιρικές ομάδες Ταϊλάνδης
Κατηγορία:Ιδρύσεις ποδοσφαιρικών ομάδων το 1992
Μπουνιοντκόρ ΠΦΚ

Η **Mπουνιοντκόρ** (ουζμπεκικά: Бунёдкор ПФК) είναι ποδοσφαιρικός σύλλογος από την Τασκένδη του Ουζμπεκιστάν. Χρώμα του συλλόγου είναι το μπλε. Έδρα της ομάδας είναι το Στάδιο Μπουνιοντκόρ, χωρητικότητας 34.000 θεατών.

## Ιστορία
Ο σύλλογος ιδρύθηκε με την ονομασία *Νέφτγκαζμονταζ-Κουρουβτσί* (Нефтгазмонтаж-Қурувчи) γνωστή ως *Κουρουβτσί* (Қурувчи, *Εργάτης*) στις 6 Ιουλίου 2005. Την ίδια χρονιά προβιβάστηκε στη δεύτερη κατηγορία και την επόμενη χρονιά κατέκτησε το πρωτάθλημα, με αποτέλεσμα να προβιβαστεί στο Πρωτάθλημα Ουζμπεκιστάν, την ανώτατη κατηγορία της χώρας. Την πρώτη κιόλας χρονιά κατάφερε να τερματίσει στη δεύτερη θέση, πίσω από την Παχτακόρ Τασκένδης.

Η ομάδα έγινε γνωστή διεθνώς όταν αναφερόταν ότι ήταν κοντά στην απόκτηση του επιθετικού της Μπαρτσελόνα, Σαμουέλ Ετό, παρ' ότι εν τέλει δεν υπέγραψε συμβόλαιο με αυτή. Στις 25 Αυγούστου 2008, ο διεθνώς γνωστώς ποδοσφαιριστής της ΑΕΚ, Ριβάλντο, ανακοίνωσε στον ελληνικό τύπο ότι θα ενταχθεί στην Mπουνιοντκόρ για 14 εκατομμύρια, για συμβόλαιο δύο χρόνων.

## Επιτυχίες
.

### Εγχώριες
* **[[Πρωτάθλημα ποδοσφαίρου Ουζμπεκιστάν|Πρωτάθλημα Ουζμπεκιστάν]]**
::Πρωταθλήτρια (5): 2008, 2009, 2010, 2011, 2013
* **[[Α΄ Κατηγορία ποδοσφαίρου ανδρών Ουζμπεκιστάν|Α΄ Κατηγορία Ουζμπεκιστάν]]**
::Πρωταθλήτρια (1): 2006
* **[[Β΄ Κατηγορία ποδοσφαίρου ανδρών Ουζμπεκιστάν|Β΄ Κατηγορία Ουζμπεκιστάν]]**
::Πρωταθλήτρια (1): 2005
* **[[Κύπελλο Ουζμπεκιστάν (ποδόσφαιρο ανδρών)|Κύπελλο Ουζμπεκιστάν]]**
::Κυπελλούχος (4): 2008, 2010, 2012, 2013
* **[[Σούπερ Καπ Ουζμπεκιστάν]]**
::Νικήτρια (1): 2014

### Διεθνείς
* **[[Κύπελλο Πρωταθλητριών Ποδοσφαίρου Ασίας|ΑΦΚ Τσάμπιονς Λιγκ]]**
::Ημιτελικά (2): 2008, 2012

## Παραπομπές


## Εξωτερικοί σύνδεσμοι
* 

Κατηγορία:Μπουνιοντκόρ ΠΦΚ
Κατηγορία:Ιδρύσεις ποδοσφαιρικών ομάδων το 2005
Κλουμπ Ντεπορτίβο Μαραθόν

Η **Κλουμπ Ντεπορτίβο Μαραθόν** είναι μια ποδοσφαιρική ομάδα από την Ονδούρα, η οποία αγωνίζεται στη Liga Nacional de Fútbol de Honduras. Είναι μία από τις πιο δημοφιλείς ομάδες της χώρας. Ιδρύθηκε στις 25 Νοεμβρίου 1925 στο San Pedro Sula από μια ομάδα φίλων. Έχει τις δικές της αθλητικές εγκαταστάσεις, στις οποίες συμπεριλαμβάνεται το Estadio Yankel Rosenthal, χωρητικότητας 15000 θεατών. Είναι η μοναδική ομάδα της χώρας που έχει ιδιόκτητο γήπεδο. Έχει κατακτήσει 8 πρωταθλήματα Ονδρούρας (1979–80, 1985–86, 2001–02 C, 2002–03 C, 2004–05 A, 2007–08 A, 2008–09 A, 2009–10 A) και ένα κύπελλο (1994). Σε διεθνές επίπεδο έχει κατακτήσει την τρίτη θέση στο CONCACAF Cup Winners Cup το 1995.

## Παραπομπές


## Εξωτερικοί σύνδεσμοι
*Official Website 
*Official Fan Website
*Spanish information

Κατηγορία:Ιδρύσεις ποδοσφαιρικών ομάδων το 1925
Κατηγορία:Κλαμπ Ντεπορτίβο Μαραθόν
Αλ Νασρ Σαλάλα

Η **Αλ Νασρ (Σαλάλα)** είναι μια ποδοσφαιρική ομάδα από την πόλη Σαλάλα στο Ομάν. Ιδρύθηκε το 1970. Είναι μια από τις πιο πετυχημένες ομάδες της χώρας, μαζί με την "Ντοφάρ". Δεν έχει διαβαθμιστεί ποτέ στη δεύτερη κατηγορία από την ίδρυση της. Έχει κατακτήσει 5 πρωταθλήματα Ομάν (1980, 1981, 1989, 1998, 2004) και 4 κύπελλα Ομάν (1995-96, 2000–01, 2002–03, 2005–06). Έχει μία συμμετοχή στο Κύπελλο Πρωταθλητριών Ποδοσφαίρου Ασίας (1991, ομίλους), μία συμμετοχή στο Κύπελλο Ασιατικής Ομοσπονδίας Ποδοσφαίρου (2006, προημιτελικά) και μία συμμετοχή στο Κύπελλο Κυπελλούχων Ασίας (1996-97, προημιτελικά).

## Εξωτερικοί σύνδεσμοι
*  Official Site
*  Info About the Club on Kooora
*  Info About the Squad on Kooora
* Historic final between Al-Nasr and Dhofar in 2002

Κατηγορία:Ιδρύσεις ποδοσφαιρικών ομάδων το 1970
Εθνική Μπενίν (ποδόσφαιρο ανδρών)

Η **εθνική ομάδα ποδοσφαίρου του Μπενίν** αντιπροσωπεύει το Μπενίν στις διεθνείς ποδοσφαιρικές διοργανώσεις. Ελέγχεται από την Ομοσπονδία Ποδοσφαίρου του Μπενίν (FBF). Μέχρι το 1975 ήταν γνωστή σαν **Εθνική Δαχομέης**, όταν η Δαχομέη έγινε Μπενίν. Δεν έχει συμμετάσχει ποτέ στην τελική φάση του Παγκοσμίου Κυπέλλου αλλά συμμετείχε στην τελική φάση τριών διοργανώσεων του Κυπέλλου Εθνών Αφρικής (2004, 2008, 2010). Αγωνίζεται με κίτρινη στολή εντός και πράσινη εκτός.

## Εξωτερικοί σύνδεσμοι
* Επίσημη ιστοσελίδα
Εθνική Μαρτινίκας (ποδόσφαιρο ανδρών)

Η **εθνική ομάδα ποδοσφαίρου της Μαρτινίκας** εκπροσωπεί την γαλλική υπερπόντια περιοχή της Μαρτινίκα στο διεθνές ποδόσφαιρο. Η ομάδα ελέγχεται από την Ένωση Ποδοσφαίρου Μαρτινίκας (LFM), ένα τοπικό παράρτημα της Γαλλικής Ομοσπονδίας Ποδοσφαίρου (FFF). Στις 7 Αυγούστου 2010, η εθνική ομάδα υιοθέτησε το παρατσούκλι *Les Matinino*, προς τιμή τις ιστορίας του νησιού. Δεν είναι μέλος της FIFA και για αυτό δεν μπορεί να συμμετάσχει στα προκριματικά του Παγκοσμίου Κυπέλλου ή σε άλλη διοργάνωση που διοργανώνει η διεθνής ομοσπονδία. Οι ποδοσφαιριστές από τη Μαρτινίκα, σαν Γάλλοι πολίτες, μπορούν να συμμετέχουν στην Εθνική Γαλλίας.

Ωστόσο, η Εθνική Μαρτινίκας είναι μέλος της Ποδοσφαιρικής Συνομοσπονδίας Βόρειας και Κεντρικής Αμερικής και της Ποδοσφαιρικής Ένωσης Καραϊβικής και συμμετέχει σε όλες τις διοργανώσεις αυτών των ομοσπονδιών.

## Παραπομπές


## Εξωτερικοί σύνδεσμοι
* 
* National Football Teams page
Αλ Αχλί ΣΚ (Βεγγάζη)

Η **Αλ Αχλί ΣΚ Βεγγάζη** είναι μια ποδοσφαιρική ομάδα από τη Βεγγάζη στη Λιβύη. Έχει τις ρίζες της σε ένα πολιτικό κόμμα, το Omar al Mukhtar. Η ομάδα έχει κερδίσει 5 τρόπαια την περίοδο 1980-1996. Η  Αλ Αχλί δημιούργησεεπαγγελματική ομάδα το 1947, παρόλο που προϋπήρχε. 

Το 2000, το στάδιο της ομάδας κατεδαφίστηκε από την κυβέρνηση της Λιβύης και υποτίθεται ότι καταστράφηκαν τα αρχεία, τα τρόπαια και τα μετάλλια του συλλόγου. Η κατεδάφιση φαίνεται να έγινε ως απάντηση στους οπαδούς της ομάδας είτε γιατί προσέβαλλαν τον Σααντί Καντάφι είτε γιατί έκαψαν την ομοσπονδία της χώρας. Στην ομάδα δόθηκε επ' αόριστον αποκλεισμός, που ωστόσο τερματίστηκε το 2005. Ο Σααντί Καντάφι είχε αρνηθεί όλες τις κατηγορίες. Στην ομάδα δόθηκε γη για νέο γήπεδο από την κυβέρνηση, αλλά δεν μπορεί να το κατασκευάσει λόγο κόστους. 

Έχει κατακτήσει 4 πρωταθλήματα Λιβύτης (1969/70, 1971/72, 1974/75, 1991/92), δύο κύπελλα Λιβύης (1984, 1996), 6 Libyan Eastern Championship (1957, 1960, 1963, 1964, 1968, 1970) και 4 Benghazi Championship (1950, 1951, 1954, 1956). Συμμετείχε δύο φορές στο Κύπελλο Πρωταθλητριών Ποδοσφαίρου Αφρικής (1981, 1992) αλλά αποκλείστηκε από τον πρώτο γύρο.

## Παραπομπές


Κατηγορία:Ιδρύσεις ποδοσφαιρικών ομάδων το 1947
Κατηγορία:Αλ Αχλί ΣΚ Βεγγάζη
Σηκωματάρικα δεντρά

Τα **Σηκωματάρικα δεντρά** ήταν δέντρα στην μεσαιωνική Κρήτη, των οποίων ο ιδιοκτήτης ήταν διαφορετικός από τον ιδιοκτήτη της γης που ήταν φυτεμένα. Δηλαδή άλλου ήταν η γη και άλλου τα δέντρα, ο ιδιοκτήτης της γης δεν είχε κανένα δικαίωμα στα δέντρα, και ο ιδιόκτητης των δέντρων δεν είχε δικαίωμα να πατεί την γη που ήταν φυτεμένα. Αυτός που σκέφτηκε αυτόν τον συμβιβασμό ίσως ήλπιζε ότι θα τα έβρισκαν οι ιδιοκτήτες  μοιράζοντας  τους καρπούς, όμως ο νόμος αυτός έγινε αιτία για σκοτωμούς  και βεντέτες  στην Κρήτη εκείνης της εποχής.    

Δεν είναι γνωστό πότε πρωτοξεκίνησε αυτός ο θεσμός, όμως φαίνεται ότι είχε πάρει μεγάλη έκταση κατά τα τέλη της τουρκοκρατίας και επί Κρητικής πολιτείας, είναι γνώστες ακόμα κάποιες περιπτώσεις όπου τέτοιες συμφωνίες έφτασαν μέχρι τις μέρες μας.

## Αίτια της δημιουργίας του νόμου
Μετά την πτώση του Χάνδακα το 1669 κάποιοι τιμαριούχοι (ιδιοκτήτες γεών) εγκατέλειψαν το νησί κινούμενοι δυτικά, όμως οι περισσότεροι που παρέμειναν, φύλαξαν καλά τους ενετικούς  τους τίτλους, Ενώ άλλοι κατά τα τέλη της τουρκικής κατοχής γύρευαν τους τίτλους των οικογενειών τους στην Βενετία, στο αρχείο του Χάνδακα που είχε μεταφερθεί εκεί λίγο πριν την πτώση. Έτσι από το 1860 και μετά, πολλοί γόνοι παλιών τιμαριούχων κρητικών άρχισαν να εμφανίζονται με ενετικούς τίτλους ιδιοκτησίας γης, οι οποίοι μάλιστα ήταν και οι μόνοι που είχαν ισχύ, αφού η τουρκική αρχή είχε καταλυθεί και κανείς δεν αποδέχονταν τουρκικά χαρτιά εκείνη την εποχή. Η γη όμως των παλιών τιμαριούχων είχε ήδη μοιραστεί ή καταπατηθεί από άλλους κρητικούς προ γενεών πολλές φορές.

Έτσι αποφασίστηκε οι κάτοχοι των παλαιών τίτλων να επανακτήσουν την γη τους  όχι όμως και τα δέντρα που ήταν στις ιδιοκτησίες τους που παρέμεναν στα χέρια των καλλιεργητών τους,  προκειμένου να μην δημιουργηθεί ένταση εκείνη την στιγμή. Με τον καιρό τα δέντρα αυτά άρχισαν να πωλούνται ξεχωριστά από την γη και να ανταλλάσσονται με ζώα και άλλα δέντρα, με αποτέλεσμα μια ιδιοκτησία γης να έχει σηκωματαργιές πολλών διαφορετικών ιδιοκτητών.  Χρειάστηκαν αρκετές δεκαετίες, όμως τελικά οι περισσότεροι κάτοχοι τίτλων ανέκτησαν πλήρως την γη τους, με την βοήθεια και κάποιον πυρκαγιών.

Κατηγορία:Πολιτισμός της Κρήτης